Kasteljono provincija

Kasteljono provincija () – Ispanijos provincija, esanti šalies rytuose, šiaurinėje Valensijos regiono dalyje. Pietuose ribojasi su Valensijos provincija bei vakaruose su Teruelio provincija. Rytuose provincijos krantus skalauja Viduržemio jūra. Vakarinė provincijos dalis yra kalnuota.

Administracinis centras – Kasteljon de la Plana. 604 564 gyventojai (2012 m. duomenys). Provincija sudaryta iš 135-ių savivaldybių.

Ekonomika 
Provincijoje auginami vaisiai. Nuo XVII a. išvystyta keramika ir keramikinių plytelių gamyba. Svarbiausios pramonės šakos: batų ir avalinės gamyba, žvejyba, tekstilė bei turizmas.

Komarkos 
Istoriškai provincija yra padalinta į komarkas. Žemiau yra pateiktas jų sąrašas.
 L’Alcalatén
 L’Alt Maestrat
 L’Alt Millars / Alto Mijares
 L’Alt Palància
 El Baix Maestrat
 La Plana Alta
 La Plana Baixa
 Els Ports

Provincijos miestai 

 Burjana
 Kasteljon de la Plana
 La Valis
 Viljarealis

Ispanijos provincijos